Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: megállapította, hogy a foglalkoztatás elősegítéséről és a munkanélküliek ellátásáról szóló 1991. évi IV. törvény a munkanélküliek ellátásának egyéb — általánosnak tekinthető és a szociális
Paragraph Index: 369

megállapította, hogy a foglalkoztatás elősegítéséről és a munkanélküliek ellátásáról szóló 1991. évi IV. törvény a munkanélküliek ellátásának egyéb — általánosnak tekinthető és a szociális biztonsághoz való alkotmányos jog követelményét már önmagukban teljesítő — fajtái mellett lehetővé teszi az átképzésben részesülők képzési támogatásának részeként a képzéssel kapcsolatos költségek részben vagy egészben történő megtérítését, mivel a munkanélküliek képzésének támogatása az aktív foglalkoztatáspolitika egyik legfontosabb eszköze. Az ügyben a helyettes országgyűlési biztos a hátrányos megkülönböztetés tilalmával összefüggésben egyfelől a nappali tagozaton tanuló diákok és az átképzésben részt vevő munkanélküliek; másfelől a 18. életévüket betöltött és a 18. életévüket be nem töltött, átképzésben részt vevő munkanélküliek közötti helyzetet vizsgálta. Megállapította, hogy a diszkrimináció tilalma tekintetében nincs reális összehasonlítási alap a nappali tagozaton tanuló diákok és a munkaerő-közvetítő szerv által szervezett átképzésben részt vevő munkanélküliek között. A két csoport közötti egyéb szempontok szerinti hátrányos megkülönböztetésről azért nem lehet szó, mert a közforgalmú személyszállítási utazási kedvezmények jogalapja eltérő. Más a helyzet azonban a 18. életévüket betöltött és a

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes